pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-โฆษกรัฐบาลเผย นายกรัฐมนตรีสั่งการ ควบคุมติดตามใกล้ชิดการพัฒนาระบบคลาวด์กลางด้านสาธารณสุขของไทย เชื่อมโยงระบบการดูแลสุขภาพแบบดิจิทัลเพื่ออนาคต
วันอังคารที่ 7 มีนาคม 2566
07/03/2566
โฆษกรัฐบาลเผย นายกรัฐมนตรีสั่งการ ควบคุมติดตามใกล้ชิดการพัฒนาระบบคลาวด์กลางด้านสาธารณสุขของไทย เชื่อมโยงระบบการดูแลสุขภาพแบบดิจิทัลเพื่ออนาคต
เพื่อตอกย้ํา เร่งรัดการทํางานพัฒนาระบบสาธารณสุขไทย ยืนยันคนไทยต้องมีระบบสาธารณสุขที่เชื่อมโยงน่าเชื่อถือ มีวิถ
วันนี้ (วันที่ 7 มีนาคม 2566) นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ให้ความสําคัญระบบการดูแลสุขภาพของประชาชนทุกคนทั่วประเทศ สั่งการหน่วยงานที่เกี่ยวข้อง ติดตามใกล้ชิด ย้ําการทํางานของรัฐบาลต้องพัฒนาระบบคลาวด์กลางด้านสาธารณสุขของไทย (National Health Information Platform) เชื่อมโยงข้อมูล เพิ่มความปลอดภัยให้กับทุกชีวิต และอํานวยความสะดวกให้ประชาชนเข้าถึงระบบสาธารณสุขอย่างทั่วถึง
โฆษกประจําสํานักนายกรัฐมนตรีเปิดเผยว่า ตามผลการประชุมคณะรัฐมนตรีเมื่อวันที่ 24 มกราคม 2566 เห็นชอบให้กระทรวงดิจิทัลเพื่อเศรษฐกิจและสังคม ดําเนินโครงการพัฒนาระบบคลาวด์กลางด้านสาธารณสุขของไทย วงเงิน 1,514.6172 ล้านบาท เพื่อพัฒนาระบบบริการและระบบบริหารจัดการสุขภาพ เชื่อมโยงระบบการดูแลสุขภาพแบบดิจิทัลเพื่ออนาคต (Digitally connected health care system of the future) เชื่อมโยงและแลกเปลี่ยนข้อมูลสุขภาพได้อย่างมีประสิทธิภาพ ปลอดภัย ไร้รอยต่อและได้รับการคุ้มครองข้อมูลส่วนบุคคลตามกฎหมาย ตลอดจนประชาชนสามารถเข้าถึงข้อมูลสุขภาพของตนเอง
ทั้งนี้ โฆษกประจําสํานักนายกรัฐมนตรีย้ําว่า นายกรัฐมนตรีห่วงใยประชาชน ย้ําการทํางานเพื่อดูแลสุขภาพประชาชน สั่งการการทํางานของทุกหน่วยงานให้เป็นไปตามกรอบเวลา พัฒนาระบบได้จริงตามกรอบแนวคิดเพื่อเชื่อมโยงทั้ง ระบบการแลกเปลี่ยนข้อมูลสุขภาพสําหรับเขตสุขภาพ (MOPH Data Exchange Gateway) เพื่อรองรับการเชื่อมโยงข้อมูลการรักษาพยาบาลของโรงพยาบาล ระบบการเชื่อมโยงและแลกเปลี่ยนข้อมูลกลาง (Central Data Exchange Service) และพัฒนาแพลตฟอร์มสารสนเทศกลาง เพื่อให้บริการผู้ป่วยนอก สําหรับโรงพยาบาลส่งเสริมสุขภาพตําบล เพื่อการบันทึกข้อมูลสุขภาพ เชื่อมโยงข้อมูลในการรับ - ส่งต่อ และการส่งรายงานด้านสาธารณสุข
“นายกรัฐมนตรีเป็นผู้ที่ให้ความสําคัญกับการพัฒนาระบบการดูแลด้านสาธารณสุขของประชาชนมาโดยตลอด ยืนยันการทํางานของรัฐบาลเพื่อให้ประชาชนทุกคนเข้าถึงระบบการสาธารณสุขที่ดีขึ้น สะดวก รวดเร็ว ปลอดภัย เข้าถึงได้ทุกคน ซี่งนายกรัฐมนตรีเชื่อมั่นว่าระบบคลาวด์กลางด้านสาธารณสุขนี้ จะยกระดับคุณภาพชีวิตให้ประชาชนที่ใช้บริการผ่านโรงพยาบาลในสังกัดสํานักงานปลัดกระทรวงสาธารณสุขรวม 901 แห่ง โรงพยาบาลส่งเสริมสุขภาพตําบล จํานวน 9,000 แห่ง และทําให้โรงพยาบาลส่งเสริมสุขภาพตําบล อย่างน้อย 4,500 แห่ง เชื่อมโยงข้อมูลคนไข้ รองรับการให้บริการทางการแพทย์ทางไกล (Telemedicine) รวมทั้งประชาชนเข้าถึงข้อมูลสุขภาพของตนเองได้สะดวกรวดเร็วยิ่งขึ้น ซึ่งหมายความว่าประชาชนทุกคนจะได้รับการดูแลทางสาธารณสุขผ่านระบบดิจิทัลอย่างเป็นสากล” นายอนุชาฯ กล่าว
รัฐบาลไทย-ข่าวทำเนียบรัฐบาล-ดีอีเอส ประชุมร่วมกับ กกต. สนับสนุนการเลือกตั้ง
วันอังคารที่ 7 มีนาคม 2566
ดีอีเอส ประชุมร่วมกับ กกต. สนับสนุนการเลือกตั้ง
ดีอีเอส ประชุมร่วมกับ กกต. สนับสนุนการเลือกตั้ง
วันนี้ (07 มี.ค. 66) ดร.เวทางค์ พ่วงทรัพย์ รองปลัดกระทรวงดิจิทัลเพื่อเศรษฐกิจและสังคม (ดีอีเอส) เป็นประธานการประชุม การสนับสนุนการรายงานผลการนับคะแนนการเลือกตั้งสมาชิกสภาผู้แทนราษฎรอย่างไม่เป็นทางการ โดยหารือแนวทางสนับสนุนการรายงานผลการนับคะแนนการเลือกตั้งในรูปแบบอิเล็กทรอนิกส์ รวมทั้งการทํา dashboard แสดงผลการนับคะแนน และ cloud services โดยมี นางสาวสุรณี ผลทวี รองเลขาธิการคณะกรรมการการเลือกตั้ง พร้อมด้วยนายรังสรรค์ จันทร์นฤกุล รองกรรมการผู้จัดการใหญ่สายงานพัฒนาองค์กร บริษัท โทรคมนาคมแห่งชาติ จํากัด ,รศ.ดร.ธีรณี อจลากุล ผู้อํานวยการสถาบันส่งเสริมการวิเคราะห์และบริหารข้อมูลขนาดใหญ่ภาครัฐ ผู้แทนสํานักงานคณะกรรมการดิจิทัลเพื่อเศรษฐกิจและสังคมแห่งชาติ และหน่วยงานที่เกี่ยวข้องเข้าร่วม ณ ห้อง 801 ชั้น 8 สํานักงานปลัดกระทรวงดิจิทัลเพื่อเศรษฐกิจและสังคม
__________________
รัฐบาลไทย-ข่าวทำเนียบรัฐบาล-ปลัดดีอีเอส ประชุมคณะกรรมการบริหารและพัฒนาทรัพยากรบุคคล
วันอังคารที่ 7 มีนาคม 2566
ปลัดดีอีเอส ประชุมคณะกรรมการบริหารและพัฒนาทรัพยากรบุคคล
ปลัดดีอีเอส ประชุมคณะกรรมการบริหารและพัฒนาทรัพยากรบุคคล
วันนี้ (07 มี.ค. 66) ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงดิจิทัลเพื่อเศรษฐกิจและสังคม (ดีอีเอส) เป็นประธานการประชุมคณะกรรมการบริหารและพัฒนาทรัพยากรบุคคลของสํานักงานปลัดกระทรวงดิจิทัลฯ ครั้งที่ 2/2566 โดยมี ดร.ณัฐพล ณัฏฐสมบูรณ์ รองปลัดกระทรวงดิจิทัลเพื่อเศรษฐกิจและสังคม พร้อมด้วย ดร.สุกันยาณี ยะวิญชาญ ผู้ตรวจราชการกระทรวงฯ และเจ้าหน้าที่ที่เกี่ยวข้องร่วมประชุม ณ ห้อง 801 ชั้น 8 สํานักงานปลัดกระทรวงดิจิทัลเพื่อเศรษฐกิจและสังคม
___________________
รัฐบาลไทย-ข่าวทำเนียบรัฐบาล-ครม.รับทราบผลการกู้เงินเพื่อปรับโครงสร้างหนี้ของรัฐบาลที่มีระยะเวลาชำระหนี้เกิน 12 เดือน คลังเผยหนี้ภาครัฐอายุเฉลี่ย 9 ปี 1 เดือน อยู่ในระดับบริหารจัดการได้
วันอังคารที่ 7 มีนาคม 2566
07/03/2566
ครม.รับทราบผลการกู้เงินเพื่อปรับโครงสร้างหนี้ของรัฐบาลที่มีระยะเวลาชําระหนี้เกิน 12 เดือน คลังเผยหนี้ภาครัฐอายุเฉลี่ย 9 ปี 1 เดือน อยู่ในระดับบริหารจัดการได้
ครม.รับทราบผลการกู้เงินเพื่อปรับโครงสร้างหนี้ของรัฐบาลที่มีระยะเวลาชําระหนี้เกิน 12 เดือน คลังเผยหนี้ภาครัฐอายุเฉลี่ย 9 ปี 1 เดือน อยู่ในระดับบริหารจัดการได้ ภายใต้กลยุทธ์บริหารหนี้สาธารณะระยะ 5 ปี
น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า ที่ประชุมคณะรัฐมนตรี(ครม.) วันที่ 7 มี.ค. 66 ได้รับทราบผลการกู้เงินเพื่อปรับโครงสร้างหนี้ของรัฐบาลที่มีระยะเวลาชําระหนี้เกิน 12 เดือน ซึ่งดําเนินการในปีงบประมาณ 65 ตามที่กระทรวงการคลังเสนอ
ในปีงบประมาณ 65 (ต.ค.64-ก.ย.65) สํานักงานบริหารหนี้สาธารณะได้กู้เงินเพื่อปรับโครงสร้างหนี้เงินกู้รัฐบาลวงเงินรวม 1,204,030.54 ล้านบาท คิดเป็นร้อยละ 87 ของวงเงินตามแผนบริหารหนี้ประจําปีงบประมาณ 65 (1,384,703.45ล้านบาท) จากวงเงินกู้ดังกล่าวเป็นวงเงินกู้ระยะเวลาชําระหนี้เกิน 12 เดือนรวม 643,305.23 ล้านบาท คิดเป็นร้อยละ 53 ของวงเงินกู้เพื่อปรับโครงสร้างหนี้ทั้งหมด
น.ส.ไตรศุลี กล่าวว่า การกู้เงินเพื่อปรับโครงสร้างหนี้เป็นการบริหารจัดการหนี้ของรัฐบาลเพื่อลดการกระจุกตัวของหนี้ระยะสั้น โดย ณ สิ้นปีงบประมาณ 65 หนี้คงค้างของรัฐมีจํานวนรวม 9,163,673 ล้านบาท เป็นหนี้ระยะสั้น(ไม่เกิน1ปี) 561,315.67 ล้านบาท (ร้อยละ 6.13) และหนี้ระยะยาว (1ปีขึ้นไป) จํานวน 8,602,357.33 ล้านบาท (ร้อยละ 93.87) มีอายุเฉลี่ยของหนี้อยู่ที่ 9 ปี 1 เดือน
กระทรวงการคลัง ระบุว่า สัดสวนหนี้ดังกล่าวเมื่อรวมกับเงินกู้ของรัฐวิสาหกิจที่รัฐรับภาระอยู่ ยังอยู่ในระดับที่สามารถบริหารจัดการให้เป็นไปตามตัวชี้วัดความเสี่ยงด้านการปรับโครงสร้างหนี้ภายใต้กลยุทธ์การบริหารหนี้สาธารณระยะปานกลางในระยะ 5 ปีข้างหน้าได้
สําหรับรายละเอียดการกู้ยืมเพื่อปรับโครงสร้างหนี้ที่มีระยะเวลากําหนดชําระเกิน 12 เดือน วงเงิน 643,305.23 ล้านบาท มีดังนี้
1)เงินกู้ชดเชยการขาดุลงบประมาณหรือเมื่อมีรายจ่ายสูงกว่ารายได้ภายใต้ พ.ร.บ.การบริหารหนี้สาธารณะฯ 332,467.17 ล้านบาท
2)เงินกู้เพื่อพัฒนาเศรษฐกิจและสังคม ภายใต้ พ.ร.บ.การบริหารหนี้สาธารณะฯ 50,800 ล้านบาท
3) เงินกู้มาเพื่อให้กู้ต่อ ภายใต้ พ.ร.บ.การบริหารหนี้สาธารณะฯ 48,706.06 ล้านบาท
4)เงินกู้ภายใต้ พ.ร.ก.ให้อํานาจกระทรวงการคลังกู้เงินเพื่อช่วยเหลือกองทุนเพื่อการฟื้นฟูและพัฒนาระบบสถาบันการเงิน พ.ศ. 2541 จํานวน 29,200 ล้านบาท
5) เงินกู้ภายใต้ พ.ร.ก.ให้อํานาจกระทรวงการคลังกู้เงินเพื่อช่วยเหลือกองทุนเพื่อการฟื้นฟูและพัฒนาระบบสถาบันการเงิน ระยะที่2 พ.ศ.2545 จํานวน 35,450 ล้านบาท
6)เงินกู้ภายใต้ พ.ร.ก.ให้อํานาจกระทรงวงการคลังกู้เพื่อฟื้นฟูและสร้างเสริมความมั่นคงทางเศรษฐกิจ พ.ศ. 2552 จํานวน 16,682 ล้านบาท
7)เงินกู้ภายใต้ พ.ร.ก.ให้อํานาจกระทรวงการคลังกู้เพื่อแก้ไขปัญหา เยียวยา และฟื้นฟูเศรษฐกิจและสังคมที่ได้รับผลกระทบจากการระบาดของโรคติดเชื้อไวรัสโคโรนา2019 พ.ศ. 2563 จํานวน 130,000 ล้านบาท
รัฐบาลไทย-ข่าวทำเนียบรัฐบาล-บีโอไอ ร่วมงาน GTCC Business Luncheon จัดขึ้นโดย หอการค้าเยอรมัน-ไทย (German - Thai Chamber Of Commerce: GTCC)
วันอังคารที่ 7 มีนาคม 2566
บีโอไอ ร่วมงาน GTCC Business Luncheon จัดขึ้นโดย หอการค้าเยอรมัน-ไทย (German - Thai Chamber Of Commerce: GTCC)
บีโอไอ ร่วมงาน GTCC Business Luncheon จัดขึ้นโดย หอการค้าเยอรมัน-ไทย (German - Thai Chamber Of Commerce: GTCC)
นายนฤตม์ เทอดสถีรศักดิ์ เลขาธิการบีโอไอ ได้เข้าร่วมงาน GTCC Business Luncheon จัดขึ้นโดย หอการค้าเยอรมัน-ไทย (German - Thai Chamber Of Commerce: GTCC) โดยได้บรรยายในหัวข้อ “Thailand 2023 and beyond: Toward an Innovative, Competitive and Inclusive New Economy” ให้แก่สมาชิกหอการค้าเยอรมัน - ไทย กว่า 50 คน ณ โรงแรมสุโขทัย
ทั้งนี้ เนื้อหาในการบรรยายจะกล่าวถึงสถานการณ์การลงทุนของเยอรมันในประเทศไทย ปัจจัยที่มีผลต่อการลงทุน เช่น ความยืดหยุ่นของ Supply Chain ความสามารถในการจัดหาพลังงานหมุนเวียน การบริหารจัดการสถานการณ์ที่ไม่กระทบธุรกิจ เป็นต้น
นอกจากนี้ ยังได้กล่าวถึงยุทธศาสตร์การส่งเสริมการลงทุนที่จะขับเคลื่อนเศรษฐกิจไทยไปสู่เศรษฐกิจใหม่ผ่าน 7 หมุดหมาย และ 9 มาตรการ และได้อธิบายถึงแผนการดึงดูดการลงทุนใหม่เพื่อดึงดูดนักลงทุนต่างชาติ เช่น การดึงดูดการย้ายฐานการวิจัยพัฒนาและกิจการสํานักงานภูมิภาค (Regional Headquarter) และการดึงดูดชาวต่างชาติที่มีศักยภาพสูงให้มาทํางานและอยู่อาศัยในประเทศไทยผ่านมาตรการ Long-term Resident (LTR) Visa เป็นต้น
รัฐบาลไทย-ข่าวทำเนียบรัฐบาล-​ครม. เห็นชอบร่างประกาศ กค. ยกเว้นอากรศุลกากรสำหรับชิ้นส่วนยานยนต์ไฟฟ้าหรือ เรือแบบพลังงานไฟฟ้าจากแบตเตอรี่  สร้างแรงจูงใจการผลิตรถยนต์ไฟฟ้า (BEV) ในประเทศ
วันอังคารที่ 7 มีนาคม 2566
07/03/2566
​ครม. เห็นชอบร่างประกาศ กค. ยกเว้นอากรศุลกากรสําหรับชิ้นส่วนยานยนต์ไฟฟ้าหรือ เรือแบบพลังงานไฟฟ้าจากแบตเตอรี่  สร้างแรงจูงใจการผลิตรถยนต์ไฟฟ้า (BEV) ในประเทศ
​ครม. เห็นชอบร่างประกาศ กค. ยกเว้นอากรศุลกากรสําหรับชิ้นส่วนยานยนต์ไฟฟ้าหรือ เรือแบบพลังงานไฟฟ้าจากแบตเตอรี่  สร้างแรงจูงใจการผลิตรถยนต์ไฟฟ้า (BEV) ในประเทศ   ส่งเสริมไทยเป็นฐานการผลิตยานยนต์ไฟฟ้าในภูมิภาคด้วย
นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี แถลงมติคณะรัฐมนตรี วันนี้ (7 มีนาคม 2566) เห็นชอบร่างประกาศกระทรวงการคลัง เรื่องการยกเว้นอากรศุลกากรสําหรับชิ้นส่วนยานยนต์ไฟฟ้าหรือ เรือแบบพลังงานไฟฟ้าจากแบตเตอรี่ เพื่อส่งเสริมและพัฒนาห่วงโซ่อุปทานของกิจการยานยนต์ไฟฟ้าของประเทศไทยให้มีความเข้มแข็ง สนับสนุนการปรับเปลี่ยนพฤติกรรมของผู้บริโภคเพื่อให้ใช้ยานยนต์ไฟฟ้าอย่างยั่งยืนด้วย
ทั้งนี้ ของที่ได้รับการยกเว้นอากรศุลกากร ได้แก่ ของและส่วนประกอบของ ของที่นําเข้าเพื่อประกอบหรือผลิตเป็นยานยนต์ไฟฟ้า หรือเรือแบบพลังงานไฟฟ้าจากแบตเตอรี่ รวม 9 รายการ ดังนี้ 1) แบตเตอรี่ (battery) 2) มอเตอร์ขับเคลื่อนยานยนต์ไฟฟ้า (traction motor) 3) คอมเพรสเซอร์สําหรับยานยนต์ไฟฟ้า 4) ระบบบริหารจัดการแบตเตอรี่ (BMS) 5) ระบบควบคุมการขับขี่ 6) ออนบอร์ดชาร์ทเจอร์ (on-board charger) 7) ดี ซี/ดีซี คอนเวอร์เตอร์ (DC/DC converter) 8) อินเวอร์เตอร์ (inverter) รวมถึง พีซียู อินเวอร์เตอร์ PCU inverter 9) รีดักชัน เกียร์ ( reduction gear)
เงื่อนไขการได้รับการยกเว้นอากร ต้องเป็นของที่นําเข้ามาตั้งแต่วันที่ประกาศนี้ใช้บังคับถึงวันที่ 31 ธันวาคม 2568 เพื่อประกอบหรือผลิตเป็นยานยนต์ไฟฟ้าหรือเรือแบบพลังงานไฟฟ้าจากแบตเตอรี่ มีหนังสือรับรองจากสถาบันยานยนต์ว่าเป็นของหรือส่วนประกอบของของสําหรับนํามาเพื่อประกอบหรือผลิตเป็นยานยนต์ไฟฟ้าหรือเรือแบบพลังงานไฟฟ้าจากแบตเตอรี่ และต้องนําไปใช้ประกอบหรือผลิตเป็นยานยนต์ไฟฟ้าหรือเรือแบบไฟฟ้าจากแบตเตอรี่ให้แล้วเสร็จภายใน 1 ปีนับตั้งแต่วันที่นําเข้าของ หากมีเหตุขัดข้องสามารถขอขยายระยะเวลาการผลิตได้อีกไม่เกิน 6 เดือน สําหรับของที่ได้รับการยกเว้นอากรหากไม่สามารถหรือไม่ได้นําไปใช้ประกอบหรือผลิต ภายในเวลาที่กําหนดให้ผู้นําเข้าของเข้าส่งของนั้นออกไปนอกราชอาณาจักรหรือชําระอากรโดยถือเป็นสภาพของของ ราคาและอัตราอากรที่เป็นอยู่ในวันที่นําของเข้า
ทั้งนี้ ให้มีผลบังคับใช้ ตั้งแต่วันที่ประกาศในราชกิจจานุเบกษา
"กระทรวงการคลังคาดการณ์ว่ารัฐอาจจะสูญเสียรายได้จากอากรขาเข้าโดยเฉลี่ยประมาณ 3,143 ล้านบาทต่อปี แต่จะเป็นการสร้างแรงจูงใจให้เกิดการผลิตรถยนต์ไฟฟ้า (BEV) ในประเทศ ส่งเสริมให้ประเทศไทยเป็นฐานการผลิตยานยนต์ไฟฟ้าในภูมิภาคด้วย//
รัฐบาลไทย-ข่าวทำเนียบรัฐบาล-​ครม.ขยายเวลามาตรการภาษีหนุนการจ้างงานผู้พ้นโทษอีก 4 ปี ยกเว้นภาษีเงินได้นิติบุคคล ร้อยละ 50 ของรายจ่ายที่จ้างผู้พ้นโทษไม่เกิน 15,000 บาท
วันอังคารที่ 7 มีนาคม 2566
07/03/2566
​ครม.ขยายเวลามาตรการภาษีหนุนการจ้างงานผู้พ้นโทษอีก 4 ปี ยกเว้นภาษีเงินได้นิติบุคคล ร้อยละ 50 ของรายจ่ายที่จ้างผู้พ้นโทษไม่เกิน 15,000 บาท
​ครม.ขยายเวลามาตรการภาษีหนุนการจ้างงานผู้พ้นโทษอีก 4 ปี ยกเว้นภาษีเงินได้นิติบุคคล ร้อยละ 50 ของรายจ่ายที่จ้างผู้พ้นโทษไม่เกิน 15,000 บาท
นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยหลังการประชุมคณะรัฐมนตรี (ครม.) เมื่อวันที่ 7 มีนาคม 2566 ว่า ครม.อนุมัติร่างพระราชกฤษฎีกาออกตามความในประมวลรัษฎากรว่าด้วยการยกเว้นรัษฎากร (ฉบับที่ ..) พ.ศ. .... ซึ่งเป็นการขยายระยะเวลามาตรการภาษีเพื่อสนับสนุนการจ้างงานผู้พ้นโทษออกไปอีก 4 ปี สําหรับรอบระยะเวลาบัญชีที่เริ่มในหรือหลังวันที่ 1 มกราคม 2565 แต่ไม่เกินวันที่ 31 ธันวาคม 2568 (4 ปีภาษี) จากเดิมที่สิ้นสุดเมื่อวันที่ 31 ธันวาคม 2564 เพื่อเป็นการจูงใจให้ผู้ประกอบการรับผู้พ้นโทษเข้าทํางานอย่างต่อเนื่อง
มาตรการภาษีเพื่อสนับสนุนการจ้างงานผู้พ้นโทษนี้ บริษัทหรือห้างหุ้นส่วนนิติบุคคลที่รับผู้พ้นโทษที่ได้รับการปล่อยตัวจากเรือนจําไม่เกิน 3 ปี นับแต่วันที่ได้รับการปล่อยตัวเข้าทํางาน จะได้รับการยกเว้นภาษีเงินได้นิติบุคคลสําหรับเงินได้เป็นจํานวนร้อยละ 50 ของรายจ่ายที่ได้จ่ายเป็นค่าใช้จ่ายในการจ้างผู้พ้นโทษเฉพาะที่ไม่เกิน 15,000 บาทต่อคนต่อเดือน สําหรับรอบระยะเวลาบัญชีเริ่มในหรือหลังวันที่ 1 มกราคม 2565 แต่ไม่เกินวันที่ 31 ธันวาคม 2568
นางสาวรัชดา กล่าวด้วยว่า แม้มาตรการทางภาษีดังกล่าว จะทําให้ภาครัฐสูญเสียรายได้จากภาษีเงินได้นิติบุคคลจํานวน 705 ล้านบาท หรือเฉลี่ยปีละ 176.25 ล้านบาท แต่จะเป็นประโยชน์อย่างยิ่งในการเปิดโอกาสให้ผู้พ้นโทษได้มีงานทําหลังได้รับการปล่อยตัว จํานวน 39,000 คน สามารถประกอบอาชีพโดยสุจริตหาเลี้ยงตนเองและครอบครัวได้อย่างมีศักดิ์ศรี โดยไม่หวนกลับไปกระทําความผิดซ้ํา
รัฐบาลไทย-ข่าวทำเนียบรัฐบาล-พลเอก ประวิตร ฯ รองนายกรัฐมนตรี หารือที่ปรึกษาด้านความมั่นคงแห่งชาติและเลขาธิการสภาความมั่นคงแห่งชาติญี่ปุ่น พร้อมสนับสนุนความร่วมมือเพื่อประโยชน์ของทั้งสองประเทศและภูมิภาค
วันอังคารที่ 7 มีนาคม 2566
07/03/2566
พลเอก ประวิตร ฯ รองนายกรัฐมนตรี หารือที่ปรึกษาด้านความมั่นคงแห่งชาติและเลขาธิการสภาความมั่นคงแห่งชาติญี่ปุ่น พร้อมสนับสนุนความร่วมมือเพื่อประโยชน์ของทั้งสองประเทศและภูมิภาค
พลเอก ประวิตร ฯ รองนายกรัฐมนตรี หารือที่ปรึกษาด้านความมั่นคงแห่งชาติและเลขาธิการสภาความมั่นคงแห่งชาติญี่ปุ่น พร้อมสนับสนุนความร่วมมือเพื่อประโยชน์ของทั้งสองประเทศและภูมิภาค เชื่อมั่นความร่วมมือจะสร้างเสถียรภาพในภูมิภาค และเสริมการฟื้นฟูอย่างยั่งยืน
วันนี้ (7 มีนาคม 2566) เวลา 14.00 น. ณ ห้องรับรองรองนายกรัฐมนตรี (พลเอก ประวิตร วงษ์สุวรรณ) ชั้น 3 ตึกบัญชาการ 1 ทําเนียบรัฐบาล นายอะคิบะ ทาเคโอะ (Mr. Akiba Takeo) ที่ปรึกษาด้านความมั่นคงแห่งชาติและเลขาธิการสภาความมั่นคงแห่งชาติญี่ปุ่น เข้าเยี่ยมคารวะ พลเอก ประวิตร วงษ์สุวรรณ รองนายกรัฐมนตรี ในโอกาสเยือนไทย สรุปสาระสําคัญการหารือ ดังนี้
รองนายกรัฐมนตรีกล่าวต้อนรับและยืนยันความพร้อมของไทยที่จะร่วมมือกับญี่ปุ่นขับเคลื่อน “หุ้นส่วนทางยุทธศาสตร์อย่างรอบด้าน Comprehensive Strategic Partnership)” ให้เกิดเป็นผลสําเร็จอย่างเป็นรูปธรรม ซึ่งจะเกิดประโยชน์แก่ทั้งสองประเทศและภูมิภาคโดยรวม ทั้งนี้ ไทยพร้อมจะพัฒนาความร่วมมือกับญี่ปุ่นด้านความมั่นคง การแลกเปลี่ยนข่าวกรอง และการป้องกันประเทศอย่างใกล้ชิด ซึ่งหน่วยงานด้านความมั่นคงของทั้งสองประเทศได้ประสานการทํางานร่วมกันเป็นอย่างดีเสมอมา ทั้งนี้ ไทยยินดีร่วมมือกับญี่ปุ่นเพื่อขยายความร่วมมือเรื่องการบรรเทาภัยพิบัติ ความมั่นคงทางทะเล การต่อต้านการก่อการร้าย และความมั่นคงทางไซเบอร์ในกรอบอาเซียน โดยเฉพาะประเด็นความมั่นคงทางไซเบอร์ซึ่งไทยเป็นที่ตั้งของศูนย์ความร่วมมืออาเซียน-ญี่ปุ่นเพื่อพัฒนาบุคลากรความมั่นคงปลอดภัยไซเบอร์
ที่ปรึกษาด้านความมั่นคงแห่งชาติและเลขาธิการสภาความมั่นคงแห่งชาติญี่ปุ่นกล่าวขอบคุณรองนายกรัฐมนตรีสําหรับการต้อนรับ ในโอกาสนี้ นายกรัฐมนตรีญี่ปุ่น นายคิชิดะ ฟูมิโอะ ฝากความปรารถนาดีและอวยพรให้นายกรัฐมนตรีไทยหายจากอาการป่วยโดยเร็ว ซึ่งรองนายกรัฐมนตรีได้กล่าวขอบคุณและกล่าวเพิ่มเติมว่าอาการป่วยมือขวาอักเสบของนายกรัฐมนตรีไม่น่าห่วงกังวลอะไร ทั้งนี้ ที่ปรึกษาฯ ได้กล่าวว่า ขอบคุณประเทศไทย สําหรับความเข้าใจ และความร่วมมือระหว่างกันที่มีมาอย่างยาวนาน รวมทั้งการสนับสนุนความเชื่อมโยงระหว่างเอกสารมุมมองอาเซียนต่ออินโด – แปซิฟิก (ASEAN Outlook on the Indo-Pacific : AOIP) ของอาเซียนกับแนวคิด Free and Open Indo-Pacific : FOIP ของญี่ปุ่น ซึ่งรองนายกรัฐมนตรีได้ขอบคุณที่ญี่ปุ่นสนับสนุนความเป็นแกนกลางของอาเซียนและพร้อมประสานความร่วมมือเพื่อผลประโยชน์ร่วมกัน
ในโอกาสนี้ ทั้งสองฝ่ายได้หารือในประเด็นในภูมิภาคและระหว่างประเทศ ซึ่งทั้งสองฝ่ายต้องการให้เสถียรภาพและความมั่นคงเป็นปัจจัยที่ช่วยสนับสนุนการเติบโตทางเศรษฐกิจ และพัฒนาการในประเทศและในภูมิภาคอย่างยั่งยืน โดยรองนายกรัฐมนตรีกล่าวว่า ไทยสนับสนุนการส่งเสริมความร่วมมือในภูมิภาคเพื่อเสริมสร้างบรรยากาศที่ช่วยต่อยอดการฟื้นฟูเศรษฐกิจในภูมิภาค
รัฐบาลไทย-ข่าวทำเนียบรัฐบาล-ก.เกษตรฯ จัดประชุมคณะกรรมการส่งเสริมการใช้ปัจจัยการผลิตที่เหมาะสมเพื่อลดต้นทุนการผลิตของเกษตรกร
วันอังคารที่ 7 มีนาคม 2566
ก.เกษตรฯ จัดประชุมคณะกรรมการส่งเสริมการใช้ปัจจัยการผลิตที่เหมาะสมเพื่อลดต้นทุนการผลิตของเกษตรกร
ก.เกษตรฯ จัดประชุมคณะกรรมการส่งเสริมการใช้ปัจจัยการผลิตที่เหมาะสมเพื่อลดต้นทุนการผลิตของเกษตรกรและสถาบันเกษตรกร พร้อมรับทราบสถานการณ์การนําเข้าและส่งออกปุ๋ยเคมี ราคาปุ๋ย
นายนราพัฒน์ แก้วทอง ผู้ช่วยรัฐมนตรีประจํากระทรวงเกษตรและสหกรณ์ เป็นประธานการประชุมคณะกรรมการส่งเสริมการใช้ปัจจัยการผลิตที่เหมาะสมเพื่อลดต้นทุนการผลิตของเกษตรกรและสถาบันเกษตรกร ครั้งที่ 1/2566 ณ ห้องประชุม 2 ชั้น 3 อาคารนวัตกรรม สํานักงานเศรษฐกิจการเกษตร โดยมีนายสุรเดช สมิเปรม รองปลัดกระทรวงเกษตรและสหกรณ์ เข้าร่วม ผ่านระบบการประชุมทางไกลออนไลน์ (Zoom Meeting)
ทั้งนี้ ที่ประชุมได้รับทราบสถานการณ์การนําเข้าและส่งออกปุ๋ยเคมี ราคาปุ๋ย และสรุปผลการดําเนินงานที่สําคัญของคณะกรรมการส่งเสริมการใช้ปัจจัยการผลิตที่เหมาะสมเพื่อลดต้นทุนการผลิตของเกษตรกรและสถาบันเกษตรกร ซึ่งประกอบด้วย 1) แผนบริหารจัดการปุ๋ยปี 2565/2566 2) การสนับสนุนการทําแปลงใหญ่เพื่อลดต้นทุนการผลิต 3) แนวทางการลดต้นทุนของอาหารสัตว์ 4) ผลการดําเนินงานของคณะทํางานจัดทําแนวทางการส่งเสริมการใช้ปัจจัยการผลิตและการปลูกพืชที่เหมาะสมกับศักยภาพของพื้นที่ และ 5) ผลการดําเนินงานของคณะกรรมการร่วมการสร้างความมั่นคงอย่างยั่งยืนให้แก่เกษตรกรด้วยการผลิตไฟฟ้าและพลังงานความร้อนจากพืชพลังงาน เพื่อชุมชนและเศรษฐกิจฐานราก
รัฐบาลไทย-ข่าวทำเนียบรัฐบาล-ยกระดับงานท้องถิ่นด้วย “ระบบท้องถิ่นดิจิทัล (Digital Government Platform)” เพิ่มประสิทธิภาพการทำงานเจ้าหน้าที่ - อำนวยความสะดวกให้ ปชช.
วันอังคารที่ 7 มีนาคม 2566
ยกระดับงานท้องถิ่นด้วย “ระบบท้องถิ่นดิจิทัล (Digital Government Platform)” เพิ่มประสิทธิภาพการทํางานเจ้าหน้าที่ - อํานวยความสะดวกให้ ปชช.
.....
สํานักงานพัฒนารัฐบาลดิจิทัล (องค์การมหาชน) (สพร.) หรือ DGA ได้พัฒนา “ระบบท้องถิ่นดิจิทัล (Digital Government Platform)” เพื่อเป็นเครื่องมือส่งเสริมและสนับสนุนการทํางานขององค์กรปกครองส่วนท้องถิ่น (อปท.) ซึ่งจะช่วยเพิ่มประสิทธิภาพการทํางานของเจ้าหน้าที่และการให้บริการประชาชน
.
สําหรับ 5 บริการหลักของ “ระบบท้องถิ่นดิจิทัล” ประกอบด้วย
1. ระบบบริหารจัดการจุดเดียวเบ็ดเสร็จ (OSS)
2. ระบบขออนุญาตก่อสร้าง (สําหรับพื้นที่ไม่เกิน 150 ตร.ม.)
3. ระบบออกหนังสือรับรองแจ้งสถานที่จําหน่ายอาหารหรือสถานที่สะสมอาหารออนไลน์
4. ระบบชําระค่าธรรมเนียมต่าง ๆ เช่น ค่าขยะ ค่าบําบัดน้ําเสีย ผ่านระบบออนไลน์ เพียงสแกน QR Code เป็นต้น
5. ระบบสารบรรณอิเล็กทรอนิกส์ สําหรับหน่วยงาน หรือ เจ้าหน้าที่รัฐ
.
ล่าสุด สพร. ได้ลงนามกับองค์การบริหารส่วนจังหวัด (อบจ.) องค์การบริหารส่วนตําบล (อบต.) และ เทศบาล จํานวน 56 แห่ง พร้อมดําเนินการติดตั้งระบบ อบรมการใช้งานให้กับเจ้าหน้าที่ที่เกี่ยวข้องแล้ว ทั้งนี้ยังคงเปิดรับ อปท. ที่สนใจเข้าร่วมอย่างต่อเนื่อง
.
อปท. ที่สนใจสามารถศึกษาข้อมูลเกี่ยวกับ “ระบบท้องถิ่นดิจิทัล” ได้ที่https://bit.ly/3Iokaz3หรือสอบถามเพิ่มเติม โทร. 02 612 6060 หรืออีเมล [emailprotected]
.
อ่านเพิ่มเติม คลิกhttps://www.thaigov.go.th/news/contents/details/65580
.
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-ครม.อนุมัติหลักการให้มีการจ่ายเงินชดเชยพิเศษแทนการจัดสรรที่ดินแปลงอพยพแก่ผู้ได้รับผลกระทบจากการก่อสร้างโครงการก่อสร้างฝายราษีไศล ในเขตจ.สุรินทร์
วันอังคารที่ 7 มีนาคม 2566
07/03/2566
ครม.อนุมัติหลักการให้มีการจ่ายเงินชดเชยพิเศษแทนการจัดสรรที่ดินแปลงอพยพแก่ผู้ได้รับผลกระทบจากการก่อสร้างโครงการก่อสร้างฝายราษีไศล ในเขตจ.สุรินทร์
ครม.อนุมัติหลักการให้มีการจ่ายเงินชดเชยพิเศษแทนการจัดสรรที่ดินแปลงอพยพแก่ผู้ได้รับผลกระทบจากการก่อสร้างโครงการก่อสร้างฝายราษีไศล ในเขตจ.สุรินทร์
น.ส.ไตรศุลี ไตรสรณกุล รองโฆษกประจําสํานักนายกรัฐมนตรี(ครม.) กล่าวว่า ที่ประชุมคณะรัฐมนตรี(ครม.) วันที่ 7 มี.ค. 66 ได้อนุมัติหลักการให้มีการจ่ายเงินชดเชยพิเศษแทนการจัดสรรที่ดินแปลงอพยพเป็นกรณีพิเศษแก่ราษฎรที่ได้รับผลกระทบจาการก่อสร้างโครงการฝายราษีไศล ในเขตท้องที่จังหวัดสุรินทร์ที่มีรายชื่อผู้มีสิทธิได้รับเงินชดเชยพิเศษตามผลการตรวจสอบของคณะทํางานตรวจสอบข้อเท็จจริงกรณีราษฎรขอรับสิทธิการจัดสรรที่ดินแปลงอพยพเนื่องจากได้รับผลกระทบจากการก่อสร้างโครงการเขื่อนราษีไศลในเขตท้องที่จังหวัดสุรินทร์ จํานวน 1,590 ราย วงเงิน 1,339.66 ล้านบาท
ทั้งนี้ เพื่อให้การใช้จ่ายเงินเป็นไปอย่างถูกต้อง โปร่งใส ป้องกันมิให้บุคคลหรือกลุ่มบุคคลแสวงหาผลประโยชน์โดยมิชอบจากราษฎร ครม.มอบหมายให้กระทรวงเกษตรและสหกรณ์ตั้งคณะกรรมการตรวจสอบและกํากับดูแลการจ่ายเงิน เพื่อทําหน้าที่กํากับการจ่ายเงินและจํานวนเงินค่าทดแทน โดยมีอํานาจหน้าที่พิจารณาตรวจสอบบุคคลที่มีสิทธิและควบการโอนจ่ายเงินให้ถูกต้อง ครบถ้วนตามบัญชีผู้มีสิทธิ และกําหนดให้การจ่ายเงินให้จ่ายโดยวิธีการโอนเงินเข้าธนาคาร (จ่ายตรง) ตามบัญชีรายชื่อบุคคลผู้มีสิทธิ หรือทายาทของบุคคลดังกล่าว
น.ส.ไตรศุลี กล่าวว่า การจ่ายเงินชดเชยพิเศษฯ ข้างต้นสืบเนื่องมาจากข้อเรียกร้องของเกษตรกรที่ได้รับผลกระทบจากโครงการ ซึ่งเริ่มมาตั้งแต่ปี 2538 ที่ประชาชน เช่น กลุ่มสมัชาคนจนได้ เริ่มเรียกร้องค่าชดเชย และตั้งแต่ปี 2540 เป็นต้น ตามโครงการได้จ่ายค่าชดเชยแก่ราษฎรอย่างต่อเนื่องในพื้นที่ทั้ง 3 จังหวัด คือศรีสะเกษ บุรีรัมย์ และร้อยเอ็ด โดยจ่ายชดเชยแก่ราษฎรกรณีที่ไม่มีเอกสารสิทธิในที่ดินอัตราไร่ละ 32,000 บาท รวม 16,061 แปลง เนื้อที่ 68,738 ไร่ 1 งาน 6.46 ตารางวา รวมเงินชดเชยจ่ายแล้วทั้งสิ้น 2,271.61 ล้านบาท
อย่างไรก็ตาม ในปี 2556 กลุ่มสมัชชาเกษตรกรภาคอีสาน และสมาพันธ์เกษตรกรอีสาน ได้ยื่นเรื่องเรียกร้องต่อรัฐบาลเรียกร้องให้จัดสรรที่ดินแปลงอพยพให้แก่ราษฎรผู้เป็นเจ้าของหรือครองครองที่ดินที่ได้รับผลกระทบจากโครงการฝายราษีไศล เพิ่มเติมนอกเหนือจากที่ได้รับเงินชดเชยที่เคยได้รับไร่ละ 32,000 บาทไปแล้ว แต่ตามหลักเกณฑ์กรมชลประทานจะจัดสรรที่ดินให้แก่เกษตรกรได้เฉพาะผู้ที่ได้รับผลกระทบจากโครงการชลประทานขนาดใหญ่ เช่น เขื่อน หรืออ่างเก็บน้ําขนาดใหญ่เท่านั้น ฝายราษีไศลจึงไม่เข้าเกณฑ์ที่จะสามารถจัดสรรที่ทํากินให้ตามข้อเรียกร้องได้ ดังนั้น กระทรวงเกษตรและสหกรณ์จึงเสนอให้ ครม. พิจารณาอนุมัติหลักการให้มีการจ่ายเงินชดเชยค่าที่ดินเป็นกรณีพิเศษแทนการจัดสรรที่ดินให้แก่เกษตรกรในครั้งนี้
รัฐบาลไทย-ข่าวทำเนียบรัฐบาล-กรมอุตุฯ ประกาศ 5 มี.ค. 66 ไทยเข้าสู่ฤดูร้อน อุณหภูมิสูงสุด 35 องศาฯ
วันอังคารที่ 7 มีนาคม 2566
กรมอุตุฯ ประกาศ 5 มี.ค. 66 ไทยเข้าสู่ฤดูร้อน อุณหภูมิสูงสุด 35 องศาฯ
.....
กรมอุตุนิยมวิทยา ออกประกาศ การเข้าสู่ฤดูร้อนของประเทศไทย ปี 66 ประเทศไทยจะสิ้นสุดฤดูหนาวและเริ่มต้นเข้าสู่ฤดูร้อน ในวันที่ 5 มี.ค. 66 โดยในตอนกลางวันพื้นที่ส่วนใหญ่บริเวณประเทศไทยตอนบนจะมีอากาศร้อนโดยทั่วไปอย่างต่อเนื่อง อุณหภูมิสูงสุดตั้งแต่ 35 องศาเชลเซียสขึ้นไป ประกอบกับ มรสุมตะวันออกเฉียงเหนือที่พัดปกคลุมประเทศไทย ตอนบนได้เปลี่ยนเป็นลมฝ่ายใต้พัดปกคลุมแทน ซึ่งเป็นการเข้าสู่ "ฤดูร้อน" ของ ประเทศไทย
.
อย่างไรก็ตาม บริเวณภาคเหนือและภาคตะวันออกเฉียงเหนือยังคงมีอากาศเย็นในตอนเช้า ส่วนบริเวณยอดภูและยอดดอยรวมทั้งเทือกเขายังคงมีอากาศหนาวเย็นต่อไปอีกระยะหนึ่ง และคาดว่า "ฤดูร้อน" จะสิ้นสุดประมาณกลางเดือนพ.ค. 66
.
Cr. กรมอุตุนิยมวิทยา
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-ปลัดฯ ณัฐพล เข้าเฝ้ารับเสด็จพระบาทสมเด็จพระเจ้าอยู่หัวและสมเด็จพระนางเจ้าฯ พระบรมราชินี เสด็จพระราชดำเนินทรงบำเพ็ญพระราชกุศลมาฆบูชา
วันจันทร์ที่ 6 มีนาคม 2566
06/03/2566
ปลัดฯ ณัฐพล เข้าเฝ้ารับเสด็จพระบาทสมเด็จพระเจ้าอยู่หัวและสมเด็จพระนางเจ้าฯ พระบรมราชินี เสด็จพระราชดําเนินทรงบําเพ็ญพระราชกุศลมาฆบูชา
ปลัดกระทรวงอุตสาหกรรมเข้าเฝ้ารับเสด็จพระบาทสมเด็จพระเจ้าอยู่หัวและสมเด็จพระนางเจ้าฯ พระบรมราชินี เสด็จพระราชดําเนินทรงบําเพ็ญพระราชกุศลมาฆบูชา
วันนี้ (6 มีนาคม 2566) ดร.ณัฐพล รังสิตพล ปลัดกระทรวงอุตสาหกรรม ร่วมเข้าเฝ้ารับเสด็จพระบาทสมเด็จพระเจ้าอยู่หัว และสมเด็จพระนางเจ้าฯ พระบรมราชินี เสด็จพระราชดําเนินทรงบําเพ็ญพระราชกุศล เนื่องในวันมาฆบูชา พุทธศักราช 2566 ณ พระอุโบสถ วัดพระศรีรัตนศาสดาราม ในพระบรมมหาราชวัง
รัฐบาลไทย-ข่าวทำเนียบรัฐบาล-​ครม.ไฟเขียวขยายเวลายกเว้นภาษีเงินได้สำหรับบริจาคผ่านระบบอิเล็กทรอนิกส์ (e-Donation) 4 กองทุนวิจัย พัฒนา และนวัตกรรม 3 ปีภาษี 66-68
วันอังคารที่ 7 มีนาคม 2566
07/03/2566
​ครม.ไฟเขียวขยายเวลายกเว้นภาษีเงินได้สําหรับบริจาคผ่านระบบอิเล็กทรอนิกส์ (e-Donation) 4 กองทุนวิจัย พัฒนา และนวัตกรรม 3 ปีภาษี 66-68
​ครม.ไฟเขียวขยายเวลายกเว้นภาษีเงินได้สําหรับบริจาคผ่านระบบอิเล็กทรอนิกส์ (e-Donation) 4 กองทุนวิจัย พัฒนา และนวัตกรรม 3 ปีภาษี 66-68
น.ส.ทิพานัน ศิริชนะ รองโฆษกประจําสํานักนายกรัฐมนตรี เปิดเผยผลการประชุมคณะรัฐมนตรี (ครม.) วันที่ 7 มีนาคม2566 ว่า ที่ประชุมครม. มีมติเห็นชอบร่างพระราชกฤษฎีกาออกตามความในประมวลรัษฎากรว่าด้วยการยกเว้นรัษฎากร (ฉบับที่ ..) พ.ศ. .... (การขยายระยะเวลามาตรการภาษีเพื่อสนับสนุนการบริจาคเงินให้แก่กองทุนวิจัย พัฒนา และนวัตกรรม) ตามที่กระทรวงการอุดมศึกษา วิทยาศาสตร์ วิจัยและนวัตกรรมเสนอ เพื่อขยายระยะเวลาการให้สิทธิประโยชน์ทางภาษีสําหรับการบริจาคเงินให้แก่กองทุนวิจัย พัฒนา และนวัตกรรม (ระยะที่ 3) พ.ศ. 2566-2568 (รวม 3 ปีภาษี)
น.ส.ทิพานัน กล่าวว่า ในปีงบประมาณ 2564-2565 กระทรวงการคลังได้มีมาตรการภาษีโดยเป็นการให้สิทธิประโยชน์ทางภาษีแก่บุคคลธรรมดาและบริษัทหรือห้างหุ้นส่วนนิติบุคคล โดยให้หักลดหย่อนหรือหักเป็นรายจ่ายได้ 2 เท่าของจํานวนเงินหรือรายจ่ายที่บริจาคผ่านระบบบริจาคอิเล็กทรอนิกส์ (e-Donation) ของกรมสรรพากร สําหรับการบริจาคให้แก่กองทุนวิจัย พัฒนา และนวัตกรรม รวม 4 กองทุน ได้แก่ (1) กองทุนเพื่อการพัฒนาระบบมาตรวิทยา (2) กองทุนเพื่อการพัฒนาระบบสาธารณสุข (3) กองทุนเพื่อการพัฒนาวิทยาศาสตร์และเทคโนโลยี และ (4) กองทุนส่งเสริมวิทยาศาสตร์ วิจัยและนวัตกรรม ซึ่งมาตรการดังกล่าวสิ้นสุดไปแล้วเมื่อ 31 ธันวาคม 2565 โดยมีผู้บริจาคเงินให้แก่กองทุนวิจัย พัฒนา และนวัตกรรม รวม 4กองทุนจํานวน 3,803 ราย จํานวนเงินบริจาครวมประมาณ 8.6 ล้านบาท
ร่าง พ.ร.ฎ. ดังกล่าว มีสาระสําคัญสรุปได้ดังนี้
1. สิทธิประโยชน์ คือ ขยายระยะเวลาการยกเว้นภาษีเงินได้ให้แก่บุคคลธรรมดาและบริษัทหรือห้างหุ้นส่วนนิติบุคคลสําหรับการบริจาคผ่านระบบบริจาคอิเล็กทรอนิกส์ (e-Donation) ให้แก่กองทุนวิจัย พัฒนา และนวัตกรรม รวม 4 กองทุน
2. ผู้ได้รับสิทธิประโยชน์ แบ่งเป็น 2 กรณี คือ กรณีบุคคลธรรมดา ให้ยกเว้นภาษีเงินได้บุคคลธรรมดาสําหรับเงินได้พึงประเมินหลังจากหักค่าใช้จ่ายและหักลดหย่อนเป็นจํานวนสองเท่าของจํานวนเงินที่บริจาค แต่เมื่อรวมคํานวณกับเงินได้ที่กําหนดให้มีการยกเว้นภาษีเงินได้เป็นจํานวนสองเท่าของเงินที่ได้จ่ายตามกรณีที่กําหนดไว้แล้ว ต้องไม่เกินร้อยละสิบของเงินได้พึงประเมินหลังจากหักค่าใช้จ่ายและหักลดหย่อนนั้น และกรณีบริษัทหรือห้างหุ้นส่วนนิติบุคคล ให้ยกเว้นภาษีเงินได้นิติบุคคลสําหรับเงินได้เป็นจํานวนสองเท่าของรายจ่ายที่บริจาค แต่เมื่อรวมคํานวณกับรายจ่ายที่กําหนดให้มีการยกเว้นภาษีเงินได้เป็นจานวนสองเท่าของรายจ่ายแล้ว ต้องไม่เกินร้อยละสิบของกําไรสุทธิก่อนหักรายจ่ายเพื่อการกุศลสาธารณะหรือเพื่อการสาธารณประโยชน์และรายจ่ายเพื่อการศึกษาหรือเพื่อการกีฬา
“การพิจารณาอนุมัติขยายระยะเวลานี้ เพื่อสนับสนุนการระดมทุนจากภาคเอกชนและผลักดันการวิจัยและพัฒนาเทคโนโลยีและนวัตกรรมได้อย่างต่อเนื่อง ซึ่งจะทําให้สามารถยกระดับขีดความสามารถทางวิทยาศาสตร์และเทคโนโลยีของประเทศตามยุทธศาสตร์ชาติด้านการสร้างความสามารถในการแข่งขันและด้านการพัฒนาและเสริมสร้างศักยภาพทรัพยากรมนุษย์” น.ส.ทิพานัน กล่าว
รัฐบาลไทย-ข่าวทำเนียบรัฐบาล-​ครม.มีมติผ่อนผันการใช้ประโยชน์พื้นที่ลุ่มน้ำชั้น1เอ  เพื่อจัดตั้งวัดอนาลโยทิพยาราม จ.พะเยา และวัดบ้านห้วยน้ำผัก จ.เลย
วันอังคารที่ 7 มีนาคม 2566
07/03/2566
​ครม.มีมติผ่อนผันการใช้ประโยชน์พื้นที่ลุ่มน้ําชั้น1เอ  เพื่อจัดตั้งวัดอนาลโยทิพยาราม จ.พะเยา และวัดบ้านห้วยน้ําผัก จ.เลย
​ครม.มีมติผ่อนผันการใช้ประโยชน์พื้นที่ลุ่มน้ําชั้น1เอ  เพื่อจัดตั้งวัดอนาลโยทิพยาราม จ.พะเยา และวัดบ้านห้วยน้ําผัก จ.เลย
น.ส.ทิพานัน ศิริชนะ รองโฆษกประจําสํานักนายกรัฐมนตรี เปิดเผยผลการประชุมคณะรัฐมนตรี (ครม.) วันที่ 7 มีนาคม2566 ว่า ที่ประชุมครม. มีมติเห็นชอบพิจารณาอนุมัติผ่อนผันการใช้ประโยชน์พื้นที่ลุ่มน้ําชั้น 1เอ ตามมติ ครม. ที่เกี่ยวข้อง จํานวน 15 ไร่ เพื่อจัดตั้งวัดอนาลโยทิพยาราม ต.สันป่าม่วง อ.เมืองพะเยา จ.พะเยา และพื้นที่ลุ่มน้ําชั้น 1เอ ตามมติ ครม. ที่เกี่ยวข้อง จํานวน 14-3-46 ไร่ เพื่อจัดตั้งวัดบ้านห้วยน้าผัก (ที่พักสงฆ์เทิดพระเกียรติสิรินธร) ต.แสงภา อ.นาแห้ว จ.เลย ตามที่สํานักงานพระพุทธศาสนาแห่งชาติเสนอ
น.ส.ทิพานัน กล่าวว่า วัดอนาลโยทิพยาราม มีความสําคัญทางประวัติศาสตร์และสังคม เป็นสถานที่สําคัญเป็นศูนย์รวมจิตใจของประชาชนชาว จ.พะเยา และพุทธศาสนิกชน ตลอดจนนักท่องเที่ยวทั่วไป มีการเปิดอบรมปฏิบัติธรรม รวมทั้งเป็นศูนย์พัฒนาจิตประจํา จ.พะเยา และให้ความร่วมมือกับคณะสงฆ์และหน่วยงานราชการต่าง ๆ ในการใช้สถานที่ของวัดเพื่อจัดประชุม อบรม สัมมนาต่าง ๆ ตลอดมา ได้รับประกาศ ศธ. เรื่องตั้งวัดในพระพุทธศาสนา เมื่อวันที่ 6 กรกฎาคม 2530 และได้รับพระราชทานวิสุงคามสีมาเมื่อวันที่ 18 มกราคม 2531 มีสิ่งปลูกสร้าง เช่น (1) อุโบสถไม้สักทองศิลปะล้านนา ด้านหลังเป็นพระเจดีย์ประดิษฐานพระประธาน (2) พระรัตนเจดีย์ 5 พระองค์ (3) พระวิหารหมื่นปี (ศิลปะล้านนา) (4) วิหารพญาเจืองธรรมมิกราช (ศิลปะไทลื้อ) (5) วิหารพญางาเมือง (ศิลปะไทลื้อ) (6) วิหารพระพุทธชินราช (7) วิหารพระแก้วมรกต (8) หอสวดมนต์ (9) พระพุทธเมตตานภาวิสุทธิมงคล (พระวรวงศ์เธอพระองค์เจ้าสุทธสิริโสภาเป็นผู้สร้างถวายเจ้าประคุณ สมเด็จพระญาณสังวร สมเด็จพระสังฆราช ทรงประทานพระนาม) (10) หอธรรม (11) ศาลาปฏิบัติธรรม (12) กุฏิพระสงฆ์ 20 หลัง และ (13) บ้านพักรับรองผู้มาปฏิบัติธรรม 12 หลัง
“สําหรับโครงการจัดตั้งวัดบ้านห้วยน้าผัก (ที่พักสงฆ์เทิดพระเกียรติสิรินธร) ต.แสงภา อ.นาแห้ว จ.เลย จะมีมีสิ่งปลูกสร้าง เช่น กุฏิพระ ที่พักสงฆ์ ศาลาการเปรียญ ศาลาฉัน โรงครัว ห้องน้า โรงปั่นไฟ โรงน้ําร้อน โรงเก็บของ โรงรถ โรงเก็บพัสดุ โรงซ่อม และโรงเก็บฟืน รวมพื้นที่ใช้สอยของอาคารโครงการเท่ากับ 505.95 ตารางเมตร เป็นโครงการจัดตั้งขึ้นเพื่อความมั่นคงของประเทศในพื้นที่รอยตะเข็บชายแดนระหว่างไทย - ลาว ซึ่งเป็นพื้นที่เชิงยุทธศาสตร์ด้านความมั่นคงที่รัฐบาลได้จัดตั้งหมู่บ้านห้วยน้ําผักเป็นชุมชนคล้ายทหารเพื่อความมั่นคงเมื่อปี 2532 เพื่อแสดงอาณาเขตของประเทศให้ชัดเจน และมีการพัฒนาปัจจัยพื้นฐานต่าง ๆ ที่รวมถึงการจัดตั้งวัดและโรงเรียน ซึ่งที่ผ่านมาโครงการฯ ได้เป็นศูนย์รวมจิตใจของราษฎรในพื้นที่เพื่อความมั่นคงและเพื่อความร่มเย็นผาสุกทางจิตใจตามนโยบายของรัฐบาล รวมทั้งเป็นสาขาของวัดป่าบ้านตาด (หลวงตามหาบัว ญาณสัมปันโน) ตั้งแต่ปี 2536 และคณะกรรมการด้านสิ่งแวดล้อมในการประชุมครั้งที่ 3/2564 วันที่ 21 มิถุนายน 2564 มีมติเห็นชอบรายงานผลกระทบด้านสิ่งแวดล้อมแล้ว” น.ส.ทิพานัน กล่าว
รัฐบาลไทย-ข่าวทำเนียบรัฐบาล-How to ใช้สิทธิจองโรงแรม / ที่พัก ‘เราเที่ยวด้วยกัน’ เฟส 5
วันอังคารที่ 7 มีนาคม 2566
How to ใช้สิทธิจองโรงแรม / ที่พัก ‘เราเที่ยวด้วยกัน’ เฟส 5
.....
โครงการเราเที่ยวด้วยกัน เฟส 5 เปิดระบบให้จองโรงแรมที่พักเป็นวันแรกในวันนี้ (7 มี.ค. 66 - 26 เม.ย.66) ตั้งแต่เวลา 06.00 - 23.00 น. จํานวน 560,000 สิทธิ (ห้องพัก) เริ่มเข้าพักได้ตั้งแต่วันที่ 10 มี.ค. - 30 เม.ย. 66
.
วิธีการจองโรงแรม / ที่พัก ใช้สิทธิเราเที่ยวด้วยกันเฟส 5
1.ประชาชนที่เคยลงทะเบียนเราเที่ยวด้วยกัน เฟส 1 - 4 แล้ว ให้กดรับหลักเกณฑ์และเงื่อนไขบนแอปฯ เป๋าตัง ส่วนประชาชนที่ไม่เคยลงทะเบียนต้องลงทะเบียนใหม่
2.จองโรงแรมล่วงหน้าอย่างน้อย 3 วัน โดยติดต่อทางโรงแรมโดยตรง (ไม่เกิน 5 ห้อง/คืน/คน) โดยแจ้งความประสงค์ใช้สิทธิร่วมโครงการเราเที่ยวด้วยกัน
3.โรงแรมตรวจสอบเงื่อนไขและตรวจสอบห้องว่างผ่านทางแอปฯ ถุงเงิน
4.รับการแจ้งเตือนและชําระค่าที่พัก 60% ของที่พัก ผ่านช่องทาง G Wallet บนแอปฯ เป๋าตัง
5.รับการแจ้งเตือน การจองสําเร็จ แสดงคูปองเช็กอินที่พักบนแอปฯ เป๋าตัง
6.เมื่อถึงวันที่เข้าพัก ต้องสแกนคิวอาร์โค้ด เช็คอินบนแอปฯ เป๋าตัง และสแกนหน้าบนแอป ฯ ถุงเงิน ระบบจะส่ง E-Voucher คูปองอาหาร/กิจการท่องเที่ยว 600 บาทต่อห้องต่อคืน ณ เวลา 17.00 น. ของวันที่เข้าพัก และสามารถใช้จ่ายคูปองอาหาร/ท่องเที่ยว ได้ถึง 23.59 น. ของวันเช็คเอาท์
ไม่สามารถเช็คอินโรงแรม หรือใช้จ่ายคูปองอาหาร/ท่องเที่ยว กับร้านที่อยู่ในจังหวัดเดียวกันกับทะเบียนบ้านได้ โดยสิทธิของโครงการจะถูกตัดออกเมื่อมีการเช็คอินในโรงแรมที่เข้าร่วมโครงการแล้วเท่านั้น
#ไทยคู่ฟ้า #สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-​ครม. รับทราบผลดำเนินงานปีงบประมาณ 65 ของ รฟท. พร้อมแผนงานในอนาคต เผยรถไฟฟ้าสายสีเหลืองเตรียมเปิดบริการ ธ.ค. 66 นี้
วันอังคารที่ 7 มีนาคม 2566
07/03/2566
​ครม. รับทราบผลดําเนินงานปีงบประมาณ 65 ของ รฟท. พร้อมแผนงานในอนาคต เผยรถไฟฟ้าสายสีเหลืองเตรียมเปิดบริการ ธ.ค. 66 นี้
​ครม. รับทราบผลดําเนินงานปีงบประมาณ 65 ของ รฟท. พร้อมแผนงานในอนาคต เผยรถไฟฟ้าสายสีเหลืองเตรียมเปิดบริการ ธ.ค. 66 นี้
น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า ที่ประชุมคณะรัฐมนตรี(ครม.) วันที่ 7 มี.ค. 66 ได้รับทราบผลการดําเนินงานประจําปีงบประมาณ 2565 ของการรถไฟฟ้าขนส่งมวลชนแห่งประเทศไทย(รฟม.) รวมถึงโครงการที่อยู่ระหว่างดําเนินการและแผนงานในอนาคต ตามที่กระทรวงคมนาคมเสนอ
ทั้งนี้ ปีงบประมาณ 65 (ต.ค.64-ก.ย.65) รฟม. มีรายได้รวม15,600.30 ล้านบาท ค่าใช้จ่าย 14,282.67 ล้านบาท มีกําไรสุทธิ 1,317.63 ล้านบาท สําหรับปี 66 รฟม. มีเป้าหมายที่จะสร้างรายได้จากธุรกิจหลักและธุรกิจต่อเนื่องเพิ่มขึ้นเท่ากับหรือมากกว่าร้อยละ 5 จากปี 65
น.ส.ไตรศุลี กล่าวว่า ทางด้านผลการให้บริการรถไฟฟ้า 2 เส้นทาง สายเฉลิมรัชมงคล(สายสีน้ําเงิน) มีผู้โดยสารเฉลี่ย 226,834 คน-เที่ยว/วัน เพิ่มขึ้นร้อยละ 28.58 ความถึงพอใจของผู้ใช้บริการระดับมาก-มากที่สุดอยู่ที่ร้อยละ 89.52 (เป้าหมายร้อยละ 87) ส่วนเป้าหมายปี 66 คาดว่าจะมีผู้โดยสาร 232,000 คน-เที่ยว/วัน ความพึงพอใจระดับมาก-มากที่สุดอยู่ที่ร้อยละ 85
สายฉลองรัชธรรม (สายสีม่วง) มีผู้โดยสารเฉลี่ย 38,802 คน-เที่ยว/วัน เพิ่มขึ้นร้อยละ 18.47 ความพึงพอใจของผู้ใช้บริการระดับมากถึงมากที่สุด อยู่ที่ร้อยละ 89.62 (เป้าหมายร้อยละ 88) ปี 66 คาดว่าจะมีผู้โดยสาร 39,772คน-เที่ยว/วัน ความพึงพอใจระดับมาก-มากที่สุดอยู่ที่ร้อยละ 85
น.ส.ไตรศุลี กล่าวว่า รฟม. มีโครงการที่อยู่ระหว่างดําเนินการประกอบด้วย โครงการอยู่ระหว่างการก่อสร้าง 4 โครงการ ได้แก่ 1) สายสีเหลือง ช่วงลาดพร้าว-สําโรง งานโธยาฯ ก้าวหน้าร้อยละ 96.79 (เร็วกว่าแผนร้อยละ 1.35) คาดว่าจะเปิดบริการเดือน ธ.ค. 66 2)รถไฟฟ้าสายสีชมพูช่วงแคราย-มีนบุรี การก่อสร้างงานโยธาและติดตั้งงานระบบรถไฟฟ้าและการเดินรถก้าวหน้าร้อยละ 93.04 (เร็วกว่าแผนร้อยละ 2.74) คาดว่าจะเปิดบริการเดือนมิ.ย. 67
3) รถไฟฟ้าสายสีส้ม ช่วงศูนย์วัฒนธรรมฯ-มีนบุรี(สุวินทวงศ์) การก่อสร้างงานโยธา ก้าวหน้าร้อยละ 98.31(เร็วกว่าแผนร้อยละ 0.77) งานผลิตและติดตั้งระบบรถไฟฟ้าและงานเดินรถ ก้าวหน้าร้อยละ 21.25(ตามแผน) คาดว่าจะเปิดบริการเดือนธ.ค. 68 และ 4) สายสีม่วง ช่วงเตาปูน-ราษฎร์บูรณะ(วงแหวนกาญจนาภิเษก) งานก่อสร้างโยธาฯ ก้าวหน้าร้อยละ 27.53 (เร็วกว่าแผน ร้อยละ 1.82) คาดว่าจะเปิดบริการ ธ.ค. 70 สําหรับโครงการที่อยู่ระหว่างการประกวดราคามี 1 โครงการ ได้แก่ รถไฟฟ้าสายสีส้ม ช่วงบางขุนนนท์-ศูนย์วัฒนธรรมฯ คาดว่าจะเปิดบริการ พ.ค. 71
นอกจากนี้ มีโครงการที่อยู่ระหว่างการกศึกษาและวิเคราะห์โครงการซึ่งคาดว่าจะได้รับการอนุมัติจาก ครม. ในปีงบประมาณ 2567-69 จํานวน 5 โครงการ ประกอบด้วย รถไฟฟ้าจังหวัดภูเก็ต, รถไฟฟ้าจังหวัดเชียงใหม่, รถไฟฟ้าจังหวัดนครราชสีมา, รถไฟฟ้าจังหวัดพิษณุโลก และรถไฟฟ้าสายสีน้ําตาลช่วงแคราย-ลําสาลี(บึงกุ่ม) นอกจากนี้ มีแผนพัฒนาระบบเชื่อมต่อเพื่อสนับสนุนการเดินทางต่อเนื่องหลายรูปแบบ เช่น การพัฒนาระบบจอดรถอัตโนมัติ (Smart Parking) ด้วย
รัฐบาลไทย-ข่าวทำเนียบรัฐบาล-​ครม. เพิ่มค่าป่วยการอาสาสมัครสาธารณสุขประจำหมู่บ้าน (อสม.) และอาสาสมัครสาธารณสุขกรุงเทพมหานคร (อสส.) เป็นเดือนละ 2,000 บาทต่อคน
วันอังคารที่ 7 มีนาคม 2566
07/03/2566
​ครม. เพิ่มค่าป่วยการอาสาสมัครสาธารณสุขประจําหมู่บ้าน (อสม.) และอาสาสมัครสาธารณสุขกรุงเทพมหานคร (อสส.) เป็นเดือนละ 2,000 บาทต่อคน
​ครม. เพิ่มค่าป่วยการอาสาสมัครสาธารณสุขประจําหมู่บ้าน (อสม.) และอาสาสมัครสาธารณสุขกรุงเทพมหานคร (อสส.) เป็นเดือนละ 2,000 บาทต่อคน
นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี แถลงมติคณะรัฐมนตรี วันนี้ (7 มีนาคม 2566) เห็นชอบการเพิ่มค่าป่วยการอาสาสมัครสาธารณสุขประจําหมู่บ้าน (อสม.) และอาสาสมัครสาธารณสุขกรุงเทพมหานคร (อสส.) จากเดิมเดือนละ 1,000 บาทต่อคน เป็นเดือนละ 2,000 บาทต่อคน โดยเริ่มต้นตั้งแต่ปีงบประมาณ 2567 (1 ตุลาคม 2566) พร้อมมอบให้กรมสนับสนุนบริการสุขภาพ กระทรวงสาธารณสุข และสํานักงานอนามัย กรุงเทพมหานคร ตั้งคําของบประมาณ ประจําปีของรายการการจ่ายเงินค่าป่วยการให้แก่อสม.และอสส. ในส่วนที่เกี่ยวข้องตั้งแต่ปีงบประมาณ 2567 เป็นต้นไป
ปัจจุบัน อสม.และ อสส. มีภารกิจใหม่ที่เพิ่มขึ้นตามนโยบายรัฐบาลในการดูแลสุขภาพ ที่เน้นการส่งเสริมสุขภาพ ป้องกันโรค เพื่อลดอัตราการเจ็บป่วยของประชาชน โดยเฉพาะในกลุ่มผู้สูงอายุ และยังคงปฏิบัติหน้าที่ในการเฝ้าระวัง ป้องกัน และควบคุมการแพร่ ระบาดของโรคโควิด - 19 ในระยะ Post-Pandemic ในชุมชน จํานวน 4 งาน ได้แก่ (1) คัดกรองเพื่อประเมินภาวะสุขภาพผู้สูงอายุในชุมชน 9 ด้าน (2) สร้างความรอบรู้ และให้บริการดูแลสุขภาพตามสภาพปัญหาในแต่ละด้าน และประสานภาคีเครือข่ายดูแล ผู้สูงอายุให้มีชีวิตความเป็นอยู่ที่ดี (3) ปฏิบัติงานในระยะ Post-Pandemic ของโรคโควิด - 19 และ (4) ติดตามผู้ผ่านการบําบัดยาเสพติดในระบบสมัครใจบําบัด
ปัจจุบันมี อสม. จํานวน 1,075,163 คน และ อสส. จํานวน 15,000 คน คาดว่าจะใช้งบประมาณเพิ่มขึ้นในแต่ละปีงบประมาณ จํานวน 13,081 ล้านบาท ซึ่งนายกรัฐมนตรีได้ย้ําว่า รัฐบาลต้องดูแลบุคลากร คนทํางานทุกภาคส่วน ซึ่งจะต้องพัฒนาทุกระบบให้เป็นประโยชน์ยิ่งขึ้นด้วย
รัฐบาลไทย-ข่าวทำเนียบรัฐบาล-​ครม. อนุมัติ 3,191 ล้านบาท ให้ กฟน. และ กฟภ.  สำหรับส่วนลดอัตราค่าไฟฟ้าสำหรับผู้ใช้ไฟบ้านไม่เกิน 300 หน่วยต่อเดือน ประจำ เดือน มกราคม - เมษายน 2566
วันอังคารที่ 7 มีนาคม 2566
07/03/2566
​ครม. อนุมัติ 3,191 ล้านบาท ให้ กฟน. และ กฟภ.  สําหรับส่วนลดอัตราค่าไฟฟ้าสําหรับผู้ใช้ไฟบ้านไม่เกิน 300 หน่วยต่อเดือน ประจํา เดือน มกราคม - เมษายน 2566
​ครม. อนุมัติ 3,191 ล้านบาท ให้ กฟน. และ กฟภ.  สําหรับส่วนลดอัตราค่าไฟฟ้าสําหรับผู้ใช้ไฟบ้านไม่เกิน 300 หน่วยต่อเดือน ประจํา เดือน มกราคม - เมษายน 2566
นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี แถลงมติคณะรัฐมนตรี วันนี้ (7 มีนาคม 2566) อนุมัติวงเงิน 3,191,740,000 ล้านบาท ให้การไฟฟ้านครหลวงและการไฟฟ้าส่วนภูมิภาค สําหรับเป็นค่าใช้จ่ายสําหรับค่าไฟฟ้าประจําเดือนมกราคม-เมษายน 2566 เพื่อให้ส่วนลดอัตราค่าไฟฟ้าให้แก่ผู้ใช้ไฟฟ้าประเภทบ้านอยู่อาศัยที่ใช้ไฟฟ้าไม่เกิน 300 หน่วยต่อเดือน โดยเป็นกรอบวงเงินของการไฟฟ้านครหลวงจํานวน 517,950,000 บาท และการไฟฟ้าส่วนภูมิภาคจํานวน 2,673,790,000 บาท เพื่อบรรเทาผลกระทบในการลดภาระค่าครองชีพให้ผู้ใช้ไฟฟ้าที่เป็นกลุ่มเปราะบาง
โฆษกประจําสํานักนายกรัฐมนตรีกล่าวเพิ่มเติมว่า มติคณะรัฐมนตรีเมื่อวันที่ 24 มกราคม 2566 เห็นชอบมาตรการช่วยเหลือค่าไฟฟ้าเพื่อบรรเทาผลกระทบต่อประชาชนที่ได้รับผลกระทบจากสถานการณ์ราคาพลังงานที่สูงขึ้น โดยช่วยเหลือค่าไฟฟ้าแก่ผู้ใช้ไฟฟ้ากลุ่มเปราะบาง ประเภทบ้านอยู่อาศัยที่ใช้ไฟฟ้าไม่เกิน 300 หน่วยต่อเดือน โดยให้ส่วนลดค่าไฟฟ้าแก่ผู้ใช้ไฟฟ้าบ้านอยู่อาศัยในพื้นที่ของการไฟฟ้านครหลวงและการไฟฟ้าส่วนภูมิภาค รวมทั้งผู้ใช้ไฟฟ้าบ้านอยู่อาศัยที่เป็นผู้ใช้ไฟฟ้ารายย่อยของการไฟฟ้าฝ่ายผลิตแห่งประเทศไทย และผู้ใช้ไฟฟ้าในพื้นที่บริการของกิจการไฟฟ้าสวัสดิการสัมปทาน กองทัพเรือ เป็นเวลา 4 เดือน ตั้งแต่ค่าไฟฟ้าประจําเดือนมกราคมถึงเมษายน 2566 โดยกําหนดให้เป็นส่วนลดค่าไฟฟ้าก่อนการคํานวณภาษีมูลค่าเพิ่ม //
รัฐบาลไทย-ข่าวทำเนียบรัฐบาล-ผู้ตรวจวีระกิตติ์ฯ ลงพื้นที่สมุทรปราการ ตรวจราชการรอบ 1 พร้อมพบปะและรับฟังข้อคิดเห็น ข้อเสนอแนะ ในการพัฒนาอุตสาหกรรมและบูรณาการการทำงาน
วันพฤหัสบดีที่ 9 มีนาคม 2566
09/03/2566
ผู้ตรวจวีระกิตติ์ฯ ลงพื้นที่สมุทรปราการ ตรวจราชการรอบ 1 พร้อมพบปะและรับฟังข้อคิดเห็น ข้อเสนอแนะ ในการพัฒนาอุตสาหกรรมและบูรณาการการทํางาน
ผู้ตรวจราชการกระทรวงอุตสาหกรรม ลงพื้นที่สมุทรปราการ ตรวจราชการรอบ 1 พร้อมพบปะและรับฟังข้อคิดเห็น ข้อเสนอแนะ ในการพัฒนาอุตสาหกรรมและบูรณาการการทํางานจากตัวแทนภาคเอกชนและหน่วยงานต่าง ๆ และเยี่ยมชมสถานประกอบการในพื้นที่
เมื่อวันที่ 7 มีนาคม 2566 นายวีระกิตติ์ รันทกิจธนวิชญ์ ผู้ตรวจราชการกระทรวงอุตสาหกรรม ลงพื้นที่จังหวัดสมุทรปราการ ได้ตรวจราชการประจําปีงบประมาณ พ.ศ.2566 รอบที่ 1 โดยมีนายอํานวย สุวรรณรักษ์ อุตสาหกรรมจังหวัดสมุทรปราการและเจ้าหน้าที่เข้าร่วม พร้อมนี้ ผู้ตรวจฯ ได้ชี้แจงนโยบายและแผนการตรวจราชการ และเน้นย้ําให้เจ้าหน้าที่ทุกคนดําเนินงานตามนโยบาย MIND ของกระทรวงอุตสาหกรรม ทั้ง 4 มิติ ได้แก่ 1.ความสําเร็จของธุรกิจ 2.การดูแลชุมชนและสังคม 3.การรักษาสิ่งแวดล้อม และ 4.การกระจายรายได้ให้กับชุมชน ให้มีประสิทธิภาพและเกิดผลสัมฤทธิ์ให้เห็นเป็นรูปธรรม ตามแนวคิด "ใช้ หัว และ ใจ ปั้นอุตสาหกรรมคู่ชุมชน"
ทั้งนี้ ผู้ตรวจฯ ได้ขอบคุณและให้กําลังใจเจ้าหน้าที่ทุกท่านในการปฏิบัติงาน และได้มอบนโยบายและข้อเสนอแนะ อาทิ เน้นย้ําการตรวจกํากับดูแลสถานประกอบการให้ได้ 100% การขออนุญาตและการรายงานการจัดการของเสีย (สก.1,2,3) ให้เป็นไปตามที่กฎหมายกําหนด ชื่นชมการส่งเสริมโรงงานที่ได้การรับรองอุตสาหกรรมสีเขียวให้เป็นไปตามเป้าหมายที่ 80% การประชาสัมพันธ์การแจ้งข้อมูลการประกอบกิจการโรงงานรายเดือน (รง.8) และรายปี (รง.9) ตามกฎหมาย ตามแบบ i-Single Form เน้นย้ําการเบิกจ่ายงบประมาณของ สอจ.สมุทรปราการ ให้เป็นไปตามมาตรการเร่งรัดการเบิกจ่ายงบประมาณ ตามมติ ครม. การดําเนินงานการประเมินคุณธรรมและความโปร่งใสในการดําเนินงานภาครัฐ (ITA) โดยให้มีคะแนนที่เพิ่มขึ้นจากปีที่ผ่านมา ดําเนินงานเกี่ยวกับโครงการต่าง ๆ ที่ได้รับงบประมาณให้เป็นไปตามเป้าหมายที่กําหนดไว้
นอกจากนี้ ยังได้พบปะและรับฟังข้อคิดเห็น ข้อเสนอแนะ ในการพัฒนาอุตสาหกรรมและบูรณาการการทํางานในพื้นที่จากตัวแทนภาคเอกชนและหน่วยงานต่าง ๆ อาทิ ประธานสภาอุตสาหกรรมจังหวัดสมุทรปราการ ผู้แทนหอการค้าจังหวัดสมุทรปราการ และธนาคารพัฒนาวิสาหกิจขนาดกลางและขนาดย่อมแห่งประเทศไทย สาขาจังหวัดสมุทรปราการ
และในเวลา 13.30 น. ผู้ตรวจฯ วีระกิตติ์ ได้ลงพื้นที่ตรวจราชการ ณ บริษัท ไวด์ เฟธ ฟู้ดส์ จํากัด นิคมอุตสาหกรรมบางพลี อําเภอบางพลี จังหวัดสมุทรปราการ ประกอบกิจการ ผลิตขนมอบกรอบปรุงรสเพื่อการส่งออก ทั้งนี้ บริษัท ไวด์ เฟธ ฟู้ดส์ จํากัด ได้มีการดําเนินการส่งเสริมวิสาหกิจชุมชนบางเสาธง โดยให้ความช่วยเหลือในเรื่องมาตรฐานและคุณภาพของอาหาร ซึ่งบริษัท ไวด์ เฟธ ฟู้ดส์ จํากัด มีความเชี่ยวชาญ และได้ให้คําแนะนําต่าง ๆ รวมถึงให้การสนับสนุนด้านวิชาการเพื่อให้วิสาหกิจชุมชนบางเสาธงเกิดความความยั่งยืนต่อไป
รัฐบาลไทย-ข่าวทำเนียบรัฐบาล-ครม. ขยายเวลามาตรการ “ยกเว้นภาษีเงินได้ 50 %” สำหรับบริษัท-ห้างหุ้นส่วนนิติบุคคล “จ้างงานผู้พ้นโทษ” ต่ออีก 4 ปี
วันพฤหัสบดีที่ 9 มีนาคม 2566
ครม. ขยายเวลามาตรการ “ยกเว้นภาษีเงินได้ 50 %” สําหรับบริษัท-ห้างหุ้นส่วนนิติบุคคล “จ้างงานผู้พ้นโทษ” ต่ออีก 4 ปี
....
ที่ประชุมครม. (7 มี.ค. 66) อนุมัติร่างพระราชกฤษฎีกาออกตามความในประมวลรัษฎากรว่าด้วยการยกเว้นรัษฎากร (ฉบับที่ ..) พ.ศ. .... ซึ่งเป็นการขยายระยะเวลามาตรการภาษี เพื่อสนับสนุนการจ้างงานผู้พ้นโทษออกไปอีก 4 ปี
.
สําหรับรอบระยะเวลาบัญชีที่เริ่มในหรือหลังวันที่ 1 ม.ค. 65 แต่ไม่เกินวันที่ 31 ธ.ค. 68 (4 ปีภาษี) เนื่องจากมาตรการเดิมสิ้นสุดเมื่อวันที่ 31 ธ.ค. 64 ที่ผ่านมา ซึ่งการขยายเวลามาตรการดังกล่าว เป็นการจูงใจให้ผู้ประกอบการ “รับผู้พ้นโทษ” เข้าทํางานอย่างต่อเนื่อง
.
โดยบริษัทหรือห้างหุ้นส่วนนิติบุคคลที่จ้างงานผู้พ้นโทษ ที่ได้รับการปล่อยตัวจากเรือนจําไม่เกิน 3 ปี นับแต่วันที่ได้รับการปล่อยตัวเข้าทํางาน จะได้รับการ “ยกเว้นภาษีเงินได้นิติบุคคล” จํานวนร้อยละ 50 ของรายจ่ายที่ได้จ่ายเป็นค่าใช้จ่ายในการจ้างผู้พ้นโทษเฉพาะที่ไม่เกิน 15,000 บาท/คน/เดือน
.
มาตรการดังกล่าว เป็นการเปิดโอกาสให้ผู้พ้นโทษราว 39,000 คน มีงานทําหลังได้รับการปล่อยตัว สามารถประกอบอาชีพโดยสุจริตหาเลี้ยงตนเองและครอบครัวได้
.
อ่านเพิ่มเติม คลิกhttps://www.thaigov.go.th/news/contents/details/65810
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-ข่าวดีชาวไร่อ้อย! ครม. เคาะราคาอ้อยขั้นสุดท้าย ฤดูผลิตปี 64/65 ตันละ 1,106.40 บาท
วันพฤหัสบดีที่ 9 มีนาคม 2566
ข่าวดีชาวไร่อ้อย! ครม. เคาะราคาอ้อยขั้นสุดท้าย ฤดูผลิตปี 64/65 ตันละ 1,106.40 บาท
.....
ที่ประชุม ครม. (7 มี.ค. 66) เห็นชอบการกําหนดราคาอ้อยขั้นสุดท้าย และผลตอบแทนการผลิตและจําหน่ายน้ําตาลทรายขั้นสุดท้าย ฤดูการผลิตปี 64/65 เป็นรายเขต 9 เขต โดยมีอัตราเฉลี่ยทั่วประเทศ ดังนี้
1. ราคาอ้อยขั้นสุดท้าย ฤดูการผลิตปี 64/65 เฉลี่ยทั่วประเทศในอัตรา ตันอ้อยละ 1,106.40 บาท ณ ระดับความหวานที่ 10 ซี.ซี.เอส.
2. อัตราขึ้น/ลงของราคาอ้อย เฉลี่ยทั่วประเทศ เท่ากับ 66.38 บาท ต่อ 1 หน่วย ซี.ซี.เอส.
3. ผลตอบแทนการผลิตและจําหน่ายน้ําตาลทรายขั้นสุดท้าย ฤดูการผลิต ปี 2564/2565 เฉลี่ยทั่วประเทศ เท่ากับ 474.17 บาทต่อตันอ้อย
.
ซึ่งราคาอ้อยขั้นสุดท้ายฤดูการผลิตปี 64/65 อยู่ในระดับสูงกว่าราคาอ้อยขั้นต้น ดังนั้น กองทุนอ้อยและน้ําตาลทราย จึงไม่ต้องจ่ายเงินชดเชยส่วนต่างให้แก่โรงงาน
.
ส่วนรายได้สุทธิจากการจําหน่ายน้ําตาลทรายสูงกว่าราคาอ้อยขั้นสุดท้าย โรงงานน้ําตาลต้องนําส่งเงินส่วนต่างระหว่างรายได้สุทธิและราคาอ้อยขั้นสุดท้ายให้กับกองทุนอ้อยและน้ําตาลทราย ตันอ้อยละ 10 บาท ตามมาตรา 57 พ.ร.บ.อ้อยและน้ําตาลทราย พ.ศ. 2527
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-โฆษกรัฐบาลเผย นายกฯ เตรียมลงพื้นที่ตรวจราชการ จ.ฉะเชิงเทรา 10 มี.ค.นี้ เป็นประธานในพิธีเปิดสวนสาธารณะเฉลิมพระเกียรติ เนื่องในโอกาสมหามงคลพระราชพิธีบรมราชาภิเษก พ.ศ. 2562
วันพฤหัสบดีที่ 9 มีนาคม 2566
09/03/2566
โฆษกรัฐบาลเผย นายกฯ เตรียมลงพื้นที่ตรวจราชการ จ.ฉะเชิงเทรา 10 มี.ค.นี้ เป็นประธานในพิธีเปิดสวนสาธารณะเฉลิมพระเกียรติ เนื่องในโอกาสมหามงคลพระราชพิธีบรมราชาภิเษก พ.ศ. 2562
โฆษกรัฐบาลเผย นายกฯ เตรียมลงพื้นที่ตรวจราชการ จ.ฉะเชิงเทรา 10 มี.ค.นี้ เป็นประธานในพิธีเปิดสวนสาธารณะเฉลิมพระเกียรติ เนื่องในโอกาสมหามงคลพระราชพิธีบรมราชาภิเษก พ.ศ. 2562
วันที่ 9 มีนาคม 2566 นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เตรียมลงพื้นที่ตรวจราชการ ณ จังหวัดฉะเชิงเทรา ในวันศุกร์ที่ 10 มีนาคม 2566 เพื่อเป็นประธานในพิธีเปิดสวนสาธารณเฉลิมพระเกียรติ เนื่องในโอกาสมหามงคลพระราชพิธีบรมราชาภิเษก พ.ศ. 2562 โดยมีพลเอก อนุพงษ์ เผ่าจินดา รัฐมนตรีว่าการกระทรวงมหาดไทย นายสุชาติ ชมกลิ่น รัฐมนตรีว่าการกระทรวงแรงงาน นายธนกร วังบุญคงชนะ รัฐมนตรีประจําสํานักนายกรัฐมนตรี และนายพีระพันธุ์ สาลีรัฐวิภาค เลขาธิการนายกรัฐมนตรี ร่วมคณะตรวจราชการ ซึ่งมีกําหนดการดังนี้
เวลาประมาณ 14.30 น. นายกรัฐมนตรีและคณะ ออกเดินทางจากสนามเฮลิคอปเตอร์ กรมทหารราบที่ 11 มหาดเล็กราชวัลลภรักษาพระองค์ เขตบางเขน กรุงเทพฯ ไปยังจุดจอด ฮ. ช.พัน.2 รอ. ค่ายศรีโสธร ต.หน้าเมือง อ.เมืองฉะเชิงเทรา จ.ฉะเชิงเทรา โดยเฮลิคอปเตอร์ แล้วเดินทางไปยังวัดโสธรวารารามวรวิหาร เพื่อสักการะหลวงพ่อพระพุทธโสธร และกราบนมัสการพระราชภาวนาพิธาน เจ้าอาวาสวัดโสธรวารารามวรวิหาร
จากนั้น เวลาประมาณ 16.00 น. นายกรัฐมนตรีจะเป็นประธานในพิธีเปิดสวนสาธารณะเฉลิมพระเกียรติ เนื่องในโอกาสมหามงคลพระราชพิธีบรมราชาภิเษก พ.ศ. 2562 ณ สวนสาธารณะเฉลิมพระเกียรติ ต.บางแก้ว อ.เมืองฉะเชิงเทรา และเยี่ยมชมนิทรรศการเฉลิมพระเกียรติ สินค้าของดีเมืองแปดริ้ว และผลิตภัณฑ์จากการส่งเสริมอาชีพขององค์การบริหารส่วนจังหวัดฉะเชิงเทรา ก่อน จะเดินทางกลับถึงสนามเฮลิคอปเตอร์ กรมทหารราบที่ 11 มหาดเล็กราชวัลลภรักษาพระองค์ เขตบางเขน กรุงเทพฯ ในเวลาประมาณ 18.30 น. ทั้งนี้ กําหนดการอาจมีการเปลี่ยนแปลงตามความเหมาะสม
รัฐบาลไทย-ข่าวทำเนียบรัฐบาล-รองปลัดฯ ณัฏฐิญา แนะนำระบบเทคโนโลยีมาช่วยบริหารจัดการแก้ไขข้อร้องเรียนอย่างมีประสิทธิภาพ ตั้งทีมม้าเร็วลงพื้นที่ระงับเรื่องร้องเรียนร่วมกับจังหวัดให้ท
วันพฤหัสบดีที่ 9 มีนาคม 2566
09/03/2566
รองปลัดฯ ณัฏฐิญา แนะนําระบบเทคโนโลยีมาช่วยบริหารจัดการแก้ไขข้อร้องเรียนอย่างมีประสิทธิภาพ ตั้งทีมม้าเร็วลงพื้นที่ระงับเรื่องร้องเรียนร่วมกับจังหวัดให้ท
รองปลัดกระทรวงอุตสาหกรรม แนะนําระบบเทคโนโลยีมาช่วยบริหารจัดการแก้ไขข้อร้องเรียนอย่างมีประสิทธิภาพ ตั้งทีมม้าเร็วลงพื้นที่ระงับเรื่องร้องเรียนร่วมกับจังหวัดให้ทันท่วงที
เมื่อวันที่ 7 มีนาคม 2566 เวลา 10.30 น. นางสาวณัฏฐิญา เนตยสุภา รองอธิบดีกรมส่งเสริมอุตสาหกรรม รักษาราชการแทนรองปลัดกระทรวงอุตสาหกรรม เป็นผู้แทนกระทรวงอุตสาหกรรม มอบนโยบายกองตรวจราชการ (กตร.) สํานักงานปลัดกระทรวงอุตสาหกรรม (สปอ.) โดยมี นายเตมีย์ พันธุวงค์ราช ผู้อํานวยการกองตรวจราชการ กล่าวต้อนรับ ในการนี้ นางสาวณิรดา วิสุทธิชาติธาดา ผู้ช่วยปลัดกระทรวงอุตสาหกรรม และนายจักรพันธ์ เด่นดวงบริพันธ์ ผู้อํานวยการกองยุทธศาสตร์และแผนงาน เข้าร่วมการประชุมด้วย
สําหรับกองตรวจราชการ หรือ กตร. เป็นหน่วยงานสนับสนุนการตรวจราชการและติดตามผลการดําเนินงานของหน่วยงานในสังกัด กระทรวงอุตสาหกรรม (อก.) ทั้งการตรวจราชการกรณีปกติ และการตรวจบูรณาการ รวมถึงการติดตามประเมินผลการดําเนินงานโครงการต่าง ๆ อก. และ สปอ. การบริหารจัดการเรื่องร้องเรียนในภาวะฉุกเฉินของ อก. และดําเนินงานจิตอาสาของ อก.
โดย รสอ.รก.รปอ. ณัฏฐิญา ได้เน้นย้ําให้ กตร. นําแนวทาง MIND ใช้หัวและใจ เข้ามาเป็นส่วนสําคัญในการปฏิบัติงานให้มีประสิทธิภาพมากขึ้น เริ่มตั้งแต่การลงพื้นที่ตรวจติดตามของผู้ตรวจราชการ ควรมีการพัฒนาระบบการตรวจติดตามให้ทันสมัยสอดรับกับบริบทของโลกปัจจุบัน มีการนําข้อมูลเชิงลึกในอุตสาหกรรมต่าง ๆ มาใช้ให้เกิดประโยชน์สูงสุด ขณะที่ในด้านการพัฒนาระบบการรายงานผล ควรมีการปรับปรุงระบบให้เป็นไปในลักษณะการบังคับรายงาน เพื่อลดปัญหาการติดตามข้อมูลไม่ได้หรือการไม่ส่งรายงาน ส่วนในด้านการพัฒนาบุคลากรก็ควรมุ่งเน้นด้านกฎหมาย ระเบียบ ข้อบังคับ และมาตรการกองทุนต่าง ๆ ของ อก. เพื่อประโยชน์ในการทํางานร่วมกับสํานักงานอุตสาหกรรมจังหวัด นอกจากนี้ ยังได้เน้นย้ําให้ กตร. มีการบูรณาการการทํางานกับทุกหน่วยงานที่เกี่ยวข้อง โดยการจัดตั้งทีมเฉพาะกิจ ประกอบด้วย ผู้ทรงคุณวุฒิด้านต่าง ๆ ทั้งจากหน่วยงาน สปอ. กรมโรงงานอุตสาหกรรม และฝ่ายกฎหมาย ดําเนินการจัดทําระบบบริหารจัดการเรื่องร้องเรียนในภาวะฉุกเฉินของ อก. ให้ได้อย่างรวดเร็วและมีประสิทธิภาพ ทั้งนี้ เพื่อนําไปสู่การขับเคลื่อนนโยบาย MIND “ใช้ หัว และ ใจ” ปั้นอุตสาหกรรมคู่ชุมชน ของท่านปลัดกระทรวงอุตสาหกรรม ต่อไป
รัฐบาลไทย-ข่าวทำเนียบรัฐบาล-“ชัยวุฒิ” ร่วมวงถกเด็กวัยรุ่น กัญชาเสรีแล้ว บุหรี่ไฟฟ้าควรถูกกฎหมายยัง? ย้ำกฎหมายต้องไม่ล้าหลัง
วันพฤหัสบดีที่ 9 มีนาคม 2566
“ชัยวุฒิ” ร่วมวงถกเด็กวัยรุ่น กัญชาเสรีแล้ว บุหรี่ไฟฟ้าควรถูกกฎหมายยัง? ย้ํากฎหมายต้องไม่ล้าหลัง
“ชัยวุฒิ” ร่วมวงถกเด็กวัยรุ่น กัญชาเสรีแล้ว บุหรี่ไฟฟ้าควรถูกกฎหมายยัง? ย้ํากฎหมายต้องไม่ล้าหลัง
มหาวิทยาลัยธรรมศาสตร์ ศูนย์รังสิตจังหวัดปทุมธานี - นายชัยวุฒิ ธนาคมานุสรณ์ รัฐมนตรีว่าการกระทรวงดิจิทัลเพื่อเศรษฐกิจและสังคม เข้าร่วมงานเสวนาวิชาการ หัวข้อ กัญชาเสรีแล้ว บุหรี่ไฟฟ้าควรถูกกฎหมาย หรือยัง โดยผู้จัดงานได้กล่าวว่า ปัจจุบันได้เกิดข้อถกเถียงกันอย่างกว้างขวางในประเด็นเรื่องบุหรี่ไฟฟ้าหลังจากที่มีการประกาศห้ามนําเข้าและครอบครองบุหรี่ไฟฟ้าออกมาจากทางรัฐบาล โดยมีการแสดงความคิดเห็นกันอย่างมากมาย ที่ว่า บุหรี่ไฟฟ้าควรถูกกฎหมายหรือไม่ ซึ่งก็มีทั้งผู้ที่เห็นด้วย และไม่เห็นด้วย บุหรี่ไฟฟ้าเป็นอุปกรณ์การสูบชนิดหนึ่งที่มีสารเคมีต่าง ๆ ผสมอยู่ซึ่งให้โทษต่อผู้ที่สูบไม่น้อยกว่าบุหรี่มวน แต่กลับไม่ได้ยอมรับการผลิตตามมาตรฐาน เนื่องจากผิดกฎหมาย แต่ก็ยังพบเห็นการใช้บุหรี่ไฟฟ้าในที่สาธารณะกันทั่วไป ทั้งในและนอก มหาวิทยาลัยธรรมศาสตร์
โดยภายในงานเสวนา นายชัยวุฒิ กล่าวต่อว่า อยากให้มีการจัดงานเวทีเสวนาแบบนี้ เพื่อส่งเสียงของประชาชนให้ถึงผู้มีอํานาจที่เกี่ยวข้องทั้งหมดเกี่ยวกับบุหรี่ไฟฟ้า ตนเชื่อว่าบุหรี่ไฟฟ้ามีสารที่ก่อให้เกิดอันตราย เช่น นิโคตินต่อร่างกาย แต่หากคิดในมุมอันตรายต่อร่างกายอย่างเดียวหลายเรื่องก็ไปไหนไม่ได้ เพราะภายในกาแฟก็มีคาเฟอิน ซึ่งหากดื่มมาก ๆ ก็เป็นอันตรายต่อร่างกายเหมือนกัน แต่เราควรมองในมุมที่ว่าหากต้องการเลิกสูบบุหรี่จริง แล้วต้องการหาบุหรี่ทางเลือกที่ปลอดภัยกว่า ตนจึงอยากสนับสนุนให้สิ่งนี้ถูกกฎหมาย
“เราต้องยอมรับว่าการปิดกั้นบุหรี่ไฟฟ้าต่อไปมันล้มเหลวโดยสิ้นเชิง ไม่สามารถที่จะตรวจสอบการบริโภคบุหรี่ไฟฟ้าได้ เกิดระบบรับส่วยเป็นขบวนการ รวมทั้งยังมีฏหมายอีกหลายอย่างที่ล้าหลังประเทศไทยต้องปรับ เช่น การซื้อขายเครื่องดื่มแอลกอฮอล์เดลิเวอรี่ หรือ การพนันออนไลน์ที่คนไทยมีการเล่นพนันจริง ๆ แต่เราไม่สามารถปิดกั้นได้ เพราะผู้ให้บริการเปิดระบบข้างนอกประเทศไทย แล้วทําไมเราไม่ลองทําของเราเอง ดังนั้นจึงอยากฝากให้ทุกคนช่วยกันส่งเสียงเรื่องที่ควรแก้ไขให้มีการปรับปรุงต่อไป” นายชัยวุฒิ กล่าว
สําหรับการเสวนาครั้งนี้ ทางองค์การนักศึกษามหาวิทยาลัยธรรมศาสตร์ เล็งเห็นถึงความสําคัญ เพื่อให้นักศึกษาได้ร่วมแสดงความคิดเห็น ตระหนักและเข้าใจถึงโทษ และผลกระทบของการสูบบุหรี่ไฟฟ้า หรือการสูดดมควันจากบุหรี่ไฟฟ้า และประเด็นเรื่องบุหรี่ไฟฟ้าควรถูกกฎหมายหรือไม่ จะเป็นไปในทิศทางใด ในความคิดของนักศึกษามหาวิทยาลัยธรรมศาสตร์
__________________